Cork (grad)

**Cork** (irski: *Corcaigh* od riječi *corcach* što znači *močvara*) je drugi po veličini grad u Republici Irskoj a na Irskom otoku je treći grad po veličini. To je glavni grad i upravno središte *Županije Cork*  i najveći grad u provinciji *Munster*.

*Uži Cork* ima 119.143 stanovnika, dok sa prigradskim područjima ima 190.384 *Metropolitanski Cork* ima oko 274.000 stanovnika, dok područje *Velikog Corka* ima oko 380.000.

Cork u Irskoj slovi za buntovnički grad, a to potječe još iz vremena engleskog Rata dviju ruža 1491, kad je stao na stranu petendenta na prijestolje Perkina Warbecka. Zbog toga, Cork i njegovu okolicu zovu *Buntovnički kraj*, a oni za sebe tvrde da su prava *prijestolnica Irske* i međusobno se zovu - *Rebels (buntovnici)*.

Grad je sagrađen na rijeci Lee koja se račva u dva kanala na zapadnom kraju grada. Centar grada smješten je na otoku koji tvore kanali. Na istočnom kraju središta grada, kanali se spajaju, i odatle dalje Lee teče oko četvrti *Lough Mahon* u luku Cork, koja je druga po veličini prirodna luka na svijetu (nakon Sydneya u Australiji).

Cork je veliki irski lučki grad uz obale rijeke Lee na istočnom dijelu grada podignuti su brojni dokovi i lučki objekti.

## Historija
*Cork* je izvorno bio redovnička naseobina, koju je osnovao *sveti Finbarr* u 6. stoljeću. Postao je gradom negdje između 915 i 922 godine kad su Vikinzi osnovali trgovačku luku. *Cork* je poput Dublina, bio važno trgovačko središte prema skandinavskim zemljama.

Grad je u prošlosti bio opasan zidinama, još i danas postoje očuvani dijelovi zidina. 
 Većim dijelom srednjega vijeka, Cork je bio isturena predstraža staroengleske kulture usred uglavnom neprijateljski raspoloženih gelskih sela u okolici, odsječen od engleskih vlastodržaca koji su stolovali u *Palu* kod Dublina. 

Gelski i škotsko - normanski feudalci iz okolice, naplaćivali su građanima *Crni porez*, u zamjenu za nenapadanje i mir. Moćne feudalne obitelji jugozapadne Irske tog vremena bile su *Fitzgerald*, *MacCarthy* i *Barry*. Gradom Corkom upravljalo je pak 12-15 bogatih trgovačkih obitelji, koje su se bogatstvo stekli trgujući sa kontinentalnom Europom, - osobito izvozivšu vunu, te uvozivši sol, željezo i vino (većim dijelom tajnim kanalima). Od sve te trgovačke elite, samo je obitelj *Ronayne* bila irsko-galskog porijekla.

Srednjovjekovni Cork imao je oko 2000 stanovnika. Grad je pretrpio težak udarac 1349 godine, kada je gotovo polovica mještana je pomrla od kuge. 1491 godine Cork je uvučen u engleski Rat dviju ruža, tada je Perkin Warbeck pretendent na engleski prijesto, uspio pridobiti dio građana Corka u svojem nastojanju da sruši Henrika VII., kralja Engleske. Među njima je bio i gradonačelnik Corka, oni su s Warbeckom otišli u [Englesku, ali nakon gušenja pobune, su svi uhvaćeni i pogubljeni. Zbog tog događaja Cork je zaradio epitet ''buntovnički grad (hajdučki grad)'', i to traje do danas.

U jednom zapisu iz [1577 godine govori se o *Corku* kao *četvrtom gradu Irske*, koji je, *jako isprepadan zlim susjedima, i irskim odmetnicima*, tako da njegovi građani ni ne izlaze iz gradskih vrata, i toliko su nepovjerljivi prema svima da se isključivo žene među sobom, tako da je cijeli grad u rodbinskom odnosu.

*Gradsku povelju* (statut grada) *Corku* je dao još kralj Ivan Bez Zemlje 1185. godine. Funkcija gradonačelnika počela se je primjenjivati u Corku, nakon kraljevske povelje iz 1318 godine, ta titula je 1900 godine, preimenovana u u *Gospodar gradonačelnik (Lord Mayor*) za vrijeme posjete tadašnje britanske kraljice Viktorije gradu Corku.

U Irskom ratu za neovisnost, središte Corka nastradalo je u požarima koje su izazvale paravojne jedinice *Black and tans* ( protuirske rojalističke snage) za vrijeme žestokih borbi u gradu između irskih gerilaca i britanskih snaga. Tijekom Irskog građanskog rata, Cork su izvjesno vrijeme držale pod svojom kontrolom snage protivnika Anglo-irskog sporazuma, grad su potom zauzele jedinice Irske vojske (pristalice Anglo-irskog sporazuma u napadu s mora.

## Vremenski uvjeti
*Cork*, kao i cijela Irska, ima blagu klimu. Vremenske prilike su vrlo promjenjljive (u jednom danu četiri godišnja doba) uz obilje oborina i vrlo male temperaturne oscilacije. 
Temperature ispod 0&nbsp;°C ili iznad 30&nbsp;°C su vrlo rijetke, iako se i to dogodi. Prosječno padne oko 1194.4&nbsp;mm oborina godišnje, većinom kiše (tuča, susnježica i snijeg su vrlo rijetki). 
Ali zato Cork ima česte magle (100 dana magle na godinu) - koje su najčešće tijekom jutra za visokog tlaka ili tijekom zime. No i pored toga, Cork je jedanod najsunčanijih Irskih gradova, s prosjekom od 3,8 sunčanih sati dnevno. Postotak vlage u zraku je kao i u cijeloj Irskoj vrlo visok između 70% i 100%.

## Kultura u gradu
Glazba, kazalište, ples, film i poezija igraju istaknutu ulogu životu grada Corka. Dvije umjetničke akademije: *Cork School of Music* i *Crawford College of Art and Design* osiguravaju stalni dotok svježih novih snaga na graskim pozornicama i galerijama. Važne ustanove su: *Corcadorca Theatre Company*(kazališna družina), *Cork Film Festival* (umjetnički kratki film), The Institute for Choreography and Dance (Institut za koreografiju i ples), *Cork Opera House*, *Crawford Municipal Art Gallery*, Lewis Glucksman Gallery, Triskel Arts Centre; Cork Jazz Festival, Cork Akademija dramske umjetnosti (CADA). Tu su još: Glucksman Gallery, Everyman Palace Theatre, Granary Theatre, RTÉ Vanbrugh String Quartet i mnogi drugi.

U Cork se posljednjih desetljeća 20. stoljeća doselilo mnogo imigranata, iz zapadne Europe (Francuska, Španjolska ) te iz zemalja Istočne Europe ( Poljska, Litva ,Latvija, Slovačka, Mađarska) ali i puno imigranata iz afričkih i azijskih zemalja. To je utjecalo i na grad koji danas malo po malo postaje multi-kulturan (barem po restoranima i trgovinama).
* Cork je bio europska prijestolnica kulture 2005. godine.

U Irskoj postoji veliko rivalstvo između *Corka* i Dublina (koje se i umjetno potencira), nešto slično kao ono između Splita i Zagreba, ili Londona i Manchestera ili Madrida i Barcelone. Corkoniani kako sami sebi tepaju, vide sebe bitno drugačijim od ostalih Iraca, za sebe kažu da su *Buntovnici* iz *buntovničkog kraja*, uopće postoji bezbroj majica, plakata i slične robe na tu temu. (*Narodna Republika Cork*- *The People's Republic of Cork*).

### Tisak
U Corku izlaze jedne od najvažnijih irskih dnevnih novina *Irish Examiner* (bivši *Cork Examiner*).

## Gradske znamenitosti
*Cork* ima vrijedne arhitektonske spomenike od srednjovjekovnih do suvremenih zdanja. 
Najznačajniji spomenik iz srednjeg vijeka je *Crveni samostan (Red Abbey)*. Grad ima dvije katedrale, *St Mary's Cathedral* i *St Finbarr's Cathedral*. *St. Mary's Cathedral* (zovu je i Sjeverna katedrala) je rimokatolička bazilika u gradu, sagrađena 1808 godine. *St Finbarr's Cathedral* je puno slavnija protestantska bazilika, izgrađena na temeljima ranije katedrale. Gradnja nove crkve započela je 1862, a završila je 1879 godine pod vodstvom arhitekta *Williama Burgesa*.

Glavna gradska ulica *St. Patrick's Street*, kompletno je obnovljena 2000-ih, danas je to trgovačko-pješačka ulica sa lijepim zgradama iz 19. i 20. st. Nekad je to bio kanal rijeke Lee, koji je zatrpan - i tako je nastala ulica. Obližnja avenija *Grand Parade* je sjedište poslovnih ureda, trgovina i financijskih institucija. Nekadašnje poslovno- financijsko središte bila je četvrt *South Mall*, tamo se nalazi zgrada bivše burze, danas *Allied Irish Bank* (banka). 
Cork ima puno objekata podignutih su georgijanskomi stilu.

Zaštitni znak i najveća znamenitost grada Corka je zvonik crkve Sv.Ane (Church of St Anne) - *Shandon*, koji dominira na sjevernoj strani grada.

*Gradska vijećnica (City Hall)*, je kamena palača, nastala na temeljima stare vijećnice, koja je uništena od strane snaga *Black and tans* tijekom rata za nezavisnost, u događaju koji je u Irskoj poznat kao *Burning Cork*.. Troškove izgradnje nove palače platila je Vlada Velike Britanije 1930-ih kao gestu pomirenja.

Ostale atrakcije u gradu su: Elizabeth Fort, Cork Opera House, Park Fitzgerald, zapadno od grada, University College Cork, kroz koji teče rijeka Lee te English Market (englesku tržnicu), čije porijeklo ima tragove još u 1610, današnja zgrada je iz 1786. godine.

Sve do travnja 2009, u Corku je radila poznata pivovara *Beamish and Crawford*, dio njezinih marki nastavio se proizvoditi u pivovari *Murphy's Irish Stout*, koja je u sastavu *Heineken* grupacije i prvenstveno proizvodi *Heineken pivo* za Irsko 
tržište.

## Gospodarstvo
### Industrija i trgovina
Grad Cork je u srce industrije juga Irske. Glavne gospodarske grane su; farmaceutska industrija, pogoni američke tvrtke *Pfizer Inc* i švicarske tvrtke *Novartis*. Najpoznatiji proizvod koji dolazi iz današnjeg Corka je *Viagra*. U Corku se nalazi europsko sjedište kompanije Apple Inc gdje se sklapaju računala i ostali proizvodi tvrtke namjenjeni europskom tržištu, u Corku je i europski call centar i servis. *Apple Cork* trenutno zapošljava preko 1800 djelatnika. *EMC Corporation* je još jedan veliki poslodavac iz IT sektora koji upošljava preko 1600 ljudi u svojim pogonima od 52.000 1 m2.

U Corku se nalaze pogoni *Pivovare Heineken* koja je također puni i *Murphy's Irish Stout*, a donedavno je radila i pivovara *Beamish and Crawford* (zatvorena, nedavno je preuzeo Heineken). Ne tako davno u Corku su bili i pogoni *Ford Motor Company*, za proizvednju automobila (u Docklandsu) danas su zatvoreni. Djed Henrya Forda bio je porijeklom iz West Corka, i to je bio jedan od glavnih razloga za otvaranje proizvodnih pogona u Corku.
U Corku se nalaze pogoni i skladišta najvećeg distributera plina u Irskoj - *Bord Gáis Éireann*

## Zbratimljeni gradovi
*  Coventry, Engleska
*  Rennes, Francuska
*  San Francisco, Sjedinjene Američke Države
*  Kalinjingrad, Rusija
*  Köln, Njemačka
*  Swansea, Wales
*  Šangaj, Kina

## Promet
Zračna luka Cork je jedna od glavnih luka Irske, preko koje ide promet juga Irske. Nalazi se na jugu grada Corka u području zvanom *Ballygarvan*. 7 zrakoplovnih kompanija leti na preko 40 destinacija, u više od 60 letova dnevno.

*Pomorska luka grada Corka* je izuzetno duboka i omogućuje prihvat brodova svih veličina. *Željeznička stanica Kent* u središtu grada pruža dobre željezničke veze za domaću trgovinu. Nedavno je Amazon.com, veliki svjetski internet trgovac, otvorio u zračnoj luci Corka, svoj Business Park, preko kojeg namjerava distribuirati robu po Europi.

## Obrazovanje

Cork je važno obrazovno središte u Irskoj *University College Cork* (UCC), je dio Irskog državnog sveučilišta (National University of Ireland), sa velikim brojem studija iz umjetnosti, ekonomije, inženjerstva, prava, medicine i znanosti. Ovo sveučilište bilo je proglašeno *Sveučilištom godine u Irskoj 2003-2004* te 2005-2006 od strane lista The Sunday Times.
U gradu djeluje i tehničko sveučilište Cork Institute of Technology (CIT) također proglašeno *Sveučilištem godine u Irskoj* za godinu 2006-2007. CIT nudi niz studija: matematika, računarstvo, IT poslovanje, humanističke znanosti i inženjerstvo 
(mehanika, elektronika, elektrika, kemija). Unutar CIT-a djeluju i dvije akademije; *Cork School of Music* i *Crawford College of Art and Design*.

*National Maritime College of Ireland* se također nalazi u Corku i jedini je koledž u Irskoj u kojem se uči pomorstvo.

*Cork College of Commerce* je najveće veleučilište i najveća strukovna srednja škola u Irskoj. 
U gradu djeluje i podružnica privatnog dublinskog Griffith Collega. Zbog velikog broja škola i sveučilišta u Corku studira i veliki broj stranih studenata, najviše ih dolazi iz zbratimljenog kineskog grada Šangaja.

## Reference

## Vanjske veze
* [Cork na wikitravelu](http://wikitravel.org/en/Cork_(city))
* Službene stranice grada Corka
* Narod Republike Cork
* Arhitektura Corka 
* Luka Cork